text: Marcel Kittel o'r Almaen oedd y cyntaf i gyrraedd y llinell derfyn yn Liege, gyda Thomas yn seithfed.
  Mewn glaw trwm ac amgylchiadau anodd, cafodd Thomas a phencampwr y llynedd, Chris Froome, hefyd o Team Sky, ddamwain ar hyd y daith, ond llwyddodd Thomas i gyrraedd y terfyn yn ddianaf.
  Ond Geraint Thomas sy'n parhau ar frig y tabl ar sail amser.
  Dywedodd Geraint Thomas fod y profiad o ddod yn fuddugol yn y ras yn erbyn y cloc ddydd Sadwrn yn anghredadwy, a diolchodd i'w gefnogwyr am eu dymuniadau da.
  Bydd y trydydd cymal yn dechrau yn Verviers yng Ngwlad Belg ddydd Llun, ac yn croesi'r ffin i Ffrainc cyn gorffen yn Longwy.
  Tabl y Tour de France wedi dau gymal
  1. Geraint Thomas (Prydain/Team Sky)     -  4:53:10"
  2. Stefan Kueng (Swisdir/BMC Racing)     -  +5 eiliad
  3. Marcel Kittel (Yr Almaen/Quick-Step)   -  +6 eiliad
  4. Vasil Kiryienka (Belarws/Team Sky)       -   +7 eiliad
  5.  Matteo Trentin (Yr Eidal/Quick-Step)   -  +10 eiliad
  6.  Chris Froome (Prydain/Team Sky)        -  +12 eiliad
  Gallwch wylio uchafbwyntiau'r Tour de France ar S4C yn ddyddiol.
target: Bydd Geraint Thomas yn gwisgo crys melyn y Tour de France unwaith eto ddydd Llun er nad enillodd ail gymal y ras.